**Mór Városi Önkormányzat Képviselő-testületének**

**54/2022. (II.16.) határozata**

**Mór város településfejlesztési koncepció módosításával, új településrendezési eszközeinek készítésével összefüggő egyeztetési eljárásban beérkezett partnerségi, államigazgatási szervek és önkormányzati vélemények tárgyában**

Mór Városi Önkormányzat Képviselő-testülete megtárgyalta a Mór város településfejlesztési koncepció módosításával, új településrendezési eszközeinek készítésével összefüggő egyeztetési eljárásban beérkezett partnerségi, államigazgatási szervek által megküldött és önkormányzati vélemények elfogadására vonatkozó javaslatot és az alábbi határozatot hozza:

1. Mór város elkészíttette a településfejlesztési koncepció módosítását és a település új Településrendezés tervét. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 38. § szerinti véleményezési szakasz lefolytatásra került.
2. Jelen határozattal a Képviselő-testület jóváhagyja a határozat 1. mellékletét képező véleményezési szakaszt összefoglaló táblázatot.
3. A beérkezett észrevételek figyelembevételével a munkaközi anyagok javításra kerültek és minden véleményezésre jogosult szervezetnek kiküldésre kerültek a Korm. rendelet 39. § (1) bekezdése alapján összehívott egyeztető tárgyalás meghívójának mellékleteként. Az egyeztető tárgyalásról, mely 2022. január 31-én került megtartásra jegyzőkönyv készült (határozat 2. melléklete). A jegyzőkönyvben rögzített észrevételek, javaslatok a tervekbe átvezetésre kerültek.
4. A Korm. rendelet 29/A. § (5) bekezdés b) pontjában és a településfejlesztési és településrendezési eszközökkel, a településképi arculati kézikönyvvel, valamint a településképi rendelettel összefüggő partnerségi egyeztetés szabályairól szóló 32/2017. (X.4.) önkormányzati rendeletben szabályozott módon a partnerségi egyeztetés megtörtént. A rendelkezésre álló határidőn belül 2 észrevétel érkezett a partnerektől. Jelen határozattal a Képviselő-testület jóváhagyja a határozat 3. mellékletét képező – a partnerségi egyeztetésre beérkezett véleményeket és a véleményekre adott válaszokat összefoglaló- táblázatot. A Képviselő-testület Mór településfejlesztési koncepció módosításával és a településrendezési eszközeinek készítésével kapcsolatos partnerségi egyeztetést lezártnak tekinti.
5. Az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti vizsgálat lefolytatásra került. A határozat 1. mellékletét képező véleményezési szakaszt összefoglaló táblázatban megjelölésre került a beérkezett vélemények elfogadása és el nem fogadásának indoklása.
6. A Képviselő-testület megállapítja, hogy a véleményezési szakasz a Korm. rendelet rendelkezéseinek megfelelően lefolytatásra került.
7. A Képviselő-testület jelen döntés dokumentálásával és közzétételével a véleményezési szakaszt lezártnak tekinti.
8. A településfejlesztési koncepció módosítása, a településszerkezeti terv, a helyi építési szabályzat, alátámasztó munkarész, a környezeti vizsgálat és az örökségvédelmi hatástanulmány kiegészítése dokumentációk, az eljárás során beérkezett valamennyi vélemény és a véleményezési szakaszban keletkezett egyéb dokumentum megküldhető végső szakmai véleményezésre az állami főépítészi hatáskörben eljáró megyei kormányhivatalnak.

Határidő: 2022.02.28.

Felelős: polgármester( Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző